**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 341-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

ՀՀ կառավարության կողմից 30.03.2017թ. ընդունվել է «Բնակելի տարածք նվիրելու մասին» N 341-Ա որոշումը, համաձայն որի՝ ելնելով պետության կողմից հանրակացարանային մասնաշենքերի կառավարման միասնական քաղաքականությունից՝ ք. Երևան, Նոր Նորք, Մոլդովական 29/4 և 29/5 հասցեներում գտնվող 17 բնակելի տարածքները նվիրվել էին այնտեղ փաստացի բնակվող ընտանիքներին:

Սակայն 08.01.2019թ. Պետական գույքի կառավարման կոմիտե է դիմել ք. Երևան, Մոլդովական 29/4 շենք 1/3 հասցեի բնակիչ, վերոնշյալ որոշման հավելվածի ցանկում ընդգրկված քաղաքացի Մայրամ Դավթյանը՝ տեղեկացնելով, որ որոշման համաձայն իրեն և մորը՝ Սրբուհի Դավթյանին նվիրված բնակարանը ֆինանսական միջոցների բացակայության պատճառով չեն կարողացել գրանցել իրենց անվամբ, իսկ մայրը մահացել է 24.11.2018թ.՝ միաժամանակ խնդրելով ՀՀ կառավարության 30.03.2017թ. N 341-Ա որոշման մեջ կատարել համապատասխան փոփոխություն` որոշման հավելվածի ցանկից հանելով Ս. Դավթյանի տվյալները։

Միաժամանակ Մայրամ Դավթյանի մայրը՝ Սրբուհի Դավթյանը, դեռևս 28.08.2018թ. դիմել էր Պետական գույքի կառավարման կոմիտե՝ խնդրելով իրենց հատկացնել նաև Մոլդովական 29/4 շենք 1/2 հասցեում գտնվող 13.1 քառ. մետր մակերեսով տարածքը։ Հաշվի առնելով, որ նշված տարածքը ևս փաստացի զբաղեցվում է այդ ընտանիքի կողմից և ըստ էության կից է 1/3 հասցեում գտնվող գույքին, ուստի ներկայացված նախագծով նախատեսվում է Մոլդովական 29/4 շենք 1/2 հասցեում գտնվող տարածքը ևս նվիրել Մ. Դավթյանին։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 341-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

«ՀՀ կառավարության 2017 թվականի մարտի 30-ի N 341-Ա որոշման մեջ փոփոխություն կատարելու մասին» ՀՀ կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 341-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ ՀՀ կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«ՀՀ կառավարության 2017 թվականի մարտի 30-ի N 341-Ա որոշման մեջ փոփոխություն կատարելու մասին» ՀՀ կառավարության որոշման նախագծի ընդունմամբ ՀՀ պետական բյուջեում եկամուտների ավելացում կամ նվազեցում չի առաջացնի:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 341-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի մշակման համար հիմք հանդիսացող իրավական ակտերի մասին**

«ՀՀ կառավարության 2017 թվականի մարտի 30-ի N 341-Ա որոշման մեջ փոփոխություն կատարելու մասին» ՀՀ կառավարության որոշման նախագիծը մշակվել է հիմք ընդունելով՝

«Նորմատիվ իրավական ակտերի մասին» ՀՀ օրենքը։